
Delmål






1. INNLEDNING



Institutt for fysikk er tuftet på to avdelinger. Den eldste som  bygger på tradisjonene fra 



nordlysobservatoriet og studier av geofysiske fenomener tilknyttet nordlys, har ansvar for



å utdanne Cand. Mag. og Cand. Scient.  kandidater i fysikk. Den andre avdelingen som er



kommet til senere har ansvar for å utdanne siv. ing. kandidater i teknologiske disipliner



innenfor kommunikasjons- og mikroelektronikk. Begge avdelinger utdanner også Dr



Scient. kandidater.

2.
Sammendrag 

Hovedmål

Det overordnede mål for instituttet er å bidra til å øke kunnskapsbasen i fysikk og teknologiske fag i det norske samfunn ved å utføre forskning av høy internasjonal kvalitet og ved å utdanne velkvalifiserte kandidater for skolevesenet og næringslivet spesielt i Nord Norge.

For å nå dette overordnede mål vil IF delta aktivt for å øke rekrutteringen til realfagene i perioden. En viktig forutsetning for dette er at virksomheten innen de etablerte forskningsgruppene ved utbredt samvirke kan gis reelle muligheter til å opprettholde en høy faglig aktivitet innen forskning, formidling og undervisning.

Forskning

· IF skal drive forskning av høy internasjonal kvalitet innen grunnleggende fysikk og viktige teknologisk orienterte disipliner. Det vil satses videre på de eksisterende forskningsaktivitetene ved instituttet.

Planer for perioden for de ulike forskningsgruppene kan oppsummeres slik:

Kosmisk geofysikk

· IF vil bli et nasjonalt og internasjonalt tyngdepunkt i studier av den midlere og øvre polare atmosfære ved bl.a. å utvide bruken av den relevante infrastrukturen som finnes i Nord- Norge og på Svalbard.

· IF vil styrke bemanningen av Støvplasma gruppen for å utnytte den sterke internasjonale posisjonen denne gruppen har oppnådd bl.a. med sine teoretiske studier  fulgt opp med unike rakett- og radar eksperimenter i mesosfæren.

· IF vil arbeide for å styrke og utvide bruken av EISCAT anleggene og spesielt EISCAT Svalbard Radar bl.a. med hensyn på små skala studier av filamentstrømmer og finstrukturen i nordlys. Videreutviklingen av EISCAT radarene som et interferometer vil fortsette.

· Studiene av vekselvirkingen mellom solvinden og den øvre polare atmosfæren/magnetosfæren vil bli styrket ved tilføring av en ny stilling fra 1. jan 2003.

· IF vil følge opp arbeidet som ble nedlagt for å etablere et Senter for Fremragende Forskning (SFF) ved  nærmere samarbeid med Universitetets ledelse og Norges forskningsråd.

· IF vil arbeide aktivt for å fornye EISCAT kontrakten utover 2006 i nært samarbeid med Universitetets ledelse og Norges forskningstråd.

· IF ønsker å bygge et mobilt observatorium for undersøkelser av den midlere atmosfæren og vil gjennomføre et forprosjekt for å undersøke pris og gjennomførbarhet av å bygge et slikt  observatorium med raketter, radar og lidar som basisutrustning.

Plasmafysikk

· IF vil legge til rette for fortsatt eksperimentell forskningsaktivitet i plasmafysikk og å sikre nødvendig teknisk driftskompetanse ved plasmalaboratoriet.

· IF vil arbeide for bedre utnyttelse av det eksperimentelle utstyret i plasmafysikk bl.a. ved at det  legges bedre til rette for at utenlandske forskergrupper får  benytte plasmalaboratoriet i større utstrekning enn tidligere. 

· IF vil fortsatt arbeide for at den eksperimentelle aktiviteten på plasmalaboratoriet blir sterkere utnyttet i undervisningssammenheng, spesielt i tilknytning til de planlagte  mastergrads programmene.

· IF ønsker å styrke den teoretiske aktiviteten i plasmafysikk. Denne aktiviteten har klare kontaktflater mot andre forskningsaktiviteter ved instituttet og fakultetet, og en styrking vil også fremme den generelle målsettingen om å styrke den teoretiske komponenten ved forskningsaktiviteten ved instituttet.

· IF vil arbeide for å gjennomføre eksperimenter på plasmalaboratoriet med relevans for romplasma fysikk.

Kommunikasjon og mikroelektronikk

· IF vil fortsette å være et nasjonalt og internasjonalt tyngdepunkt innen spesialiserte områder av signal- og bildebehandling.

· IF ønsker å ivareta aktiviteter på internasjonalt viktige områder som medisinsk måleteknikk og mikroteknologi.

· IF vil styrke samarbeidet med eksperimentelle aktiviteter ved instituttet, universitetet for øvrig, Universitetssykehuset i Nord-Norge, og lokale forskningsinstitutter og næringsliv.

· IF vil bidra aktivt til videre oppbygging og styrking av den eksperimentelle forskningen på mikrobølgeteknikk og optikk.

Molekylær kvantemekanikk
· IF vil opprettholde forskningsaktiviteten i molekylær kvantemekanikk bl.a. for å opprettholde en kompetanse for undervisningen innenfor de mikroskopiske aspekter av fysikken ved instituttet.
Undervisning, rekruttering og formidling

· IF vil øke kvaliteten og relevansen av vår undervisning ved å opprette et eget bachelorstudium i fysikk spesielt egnet som utdanning for framtidige lærere i ungdomsskole og videregående skole, samt innføre tre nye mastergradsprogrammer: Et grunnforskningsrettet masterstudium i fysikk, samt to teknologirettete masterstudier rettet mot disiplinene ”Kommunikasjon og Mikroelektronikk” og ”Romfysikk”.

· IF vil øke kvaliteten i den vitenskapelig staben ved å prioritere likestillingstiltak som fremmer rekruttering av de best kvalifiserte kvinnelige kandidater til vitenskapelige stillinger på alle nivåer. Dette innebærer blant annet  brede utlysninger av stillinger som er øremerket for kvinner.

· IF vil øke studentrekrutteringen til fysikk ved bl. a. å delta i arbeidet for å opprette Nordnorsk Vitensenter og å arbeide aktivt med egne rekrutterings opplegg i samarbeid med skoleverket.

· IF vil tilby nettbasert opplegg i Fys-120 fra høsten 2002 og på bakgrunn av erfaringer fra dette, etablere nettbasert videreutdanning i fysikk.  

· IF vil utarbeide strategi for nettbasert presentasjon av IF og IF´s aktiviteter.

· IF vil gjennomføre kvalitetssikring av undervisningstilbudet.

Kontakt med næringslivet og andre institusjoner

· IF vil styrke samarbeidet med industri, næringsliv og teknologisk orienterte FoU- prosjekter i regionen.

· IF vil styrke samarbeidet med næringslivet i Nord-Norge og arbeide for at undervisningsprogrammene spesielt i de teknologiske fagene inneholder kurser med relevans for industri og produktutvikling.

· IF vil støtte arbeider blant de ansatte som kan gi grunnlag for egne industriprodukter. 

· IF vil aktivt utnytte  samarbeidsavtalen med Andøya Rakettskytefelt både i undervisnings - og forsknings sammenheng.

· IF vil arbeide for et nærmere samarbeid med Kongsberg Satellittservice og Kongsberg Spacetec bl.a. med tanke på relevante studieemner og studentoppgaver. 

· IF vil samarbeide med Høyskolen i Narvik om undervisningstilbudet i Romfysikk og veiledning av ingeniør og  Dr. grads. studenter.

· IF vil samarbeide med Universitetsstudiene på Svalbard både i undervisnings og forskningssammenheng og delta i planleggingen av en ny forskningsstasjon på Gruve 7 fjellet bl.a. for optiske studier av nordlys. 

Finansiering

Forskningsaktiviteten ved IF blir stadig mer avhengig av finansiering fra kilder utenfor Universitetet.

· IF vil arbeide for å utnytte noen av forskningsrådets tematiske programmer som Arktisk forskning, Romforskning o.a.

· IF vil spesielt oppmuntre til søknader på prosjekter hvor internasjonale partnere inngår som for eksempel søknader til EU´s rammeprogram, INTERREGG etc.

· IF vil samarbeide med Universitetets ledelse og Norges forskningsråd for  å søke ekstra støtte til å finansiere deler av prosjektene foreslått i søknaden for et SFF ved instituttet. 

Personell

Flere av professorene ved IF vil gå av for aldersgrensen i perioden og i likhet med fysikk ved de andre universitetene i Norge står IF overfor en betydelig rekrutterings oppgave. Dette gjelder i særlig grad bemanningen av gruppen for Kommunikasjon og mikroelektronikk (KOM- gruppen) som er utsatt for konkurranse fra næringslivet og hvor flere har sluttet etter forholdsvis korte perioder i fast stilling. Universitetet er inne i en omstrukturerings fase som også berører IF. De resulterende endringene, samt mulige omlegginger av de eksperimentelle aktivitetene, kan endre instituttets behov for kompetanse spesielt i den tekniske stab. 

· IF vil arbeide for at Universitetet oppretter flere postdoktor stillinger for å sikre at noen av de ferdigutdannede Dr. scient. kandidatene  kan kvalifisere seg til de faste stillingene som blir ledig ved slutten av perioden. En vil her spesielt legge vekt på kvinnelige kandidater.

· IF vil arbeide for å øke antallet vitenskapelige stillinger for å sikre et bredt kurstilbud innen teknologiske fag..

· IF vil tilby omskolering eller mulig omplassering ved instituttet for personell som rammes av omstruktureringer. 

· IF vil arbeide for en større andel av kvinnelige toppstillinger i miljøet.

Infrastruktur

Alle IF`s lokaler ved Nordlysobservatoriet, med unntak av nybygget, er gammeldags og nedslitte og tilbyr meget kritikkverdige arbeidsforhold for ansatte så vel som studenter. Flytting til Breivika vil styrke kontakten med administrasjonen og det øvrige miljø ved Universitetet og fremfor alt bedre vår kontakt med lavere grads studenter.

· Primært vil IF  arbeide for at instituttet flytter snarest mulig  til nye og hensiktsmessige lokaler i Breivika.
I påvente av flytting vil IF arbeide for å bedre arbeidsforholdene ved  at:

· Gammelbygget renoveres og isoleres.

· Funksjonærboligen isoleres og vinduer skiftes ut med isolerglass.

· Hovedbygget gis en grundig undersøkelse m.h.t. ustabilitet i fundamentet.

· Det legges bedre til rette for arbeidsforholdene til lavere grads fysikkstudenter i Breivika.
Organisasjon og ledelse

3.
FORMÅLET MED EN STRATEGISK PLAN


Institutt for Fysikk (IF) er en styringsenhet under Det Matematisk-naturvitenskapelige fakultet
ved Universitetet i Tromsø. Instituttet driver forskning og høyere undervisning i fysikk og
enkelte teknologiske disipliner. IF ledes av et styre sammensatt av faste vitenskapelig
ansatte, stipendiater, teknisk og administrative ansatte og studenter. Aktivitetene ved
instituttet er preget av mangfold og derfor av mange ulike interesser. Samtidig er de fleste aktivitetene avhengig av et langsiktig perspektiv. For at alle medarbeidere skal kunne yte sitt ytterste er det viktig med


· klart definerte mål

· klare kriterier for måloppfyllelse

· belønningsmekanismer/personalpolitikk

· forutsigbare rammer og virkemidler


Strategiplanen beskriver disse elementene og gir ledelsen et instrument for  styring, detaljplanlegging og konfliktløsning, som tjener målsettingen for virksomheten.


4. BEMANNING

IF er av Mat. Nat. Fakultetet dimensjonert for  19 faste vitenskapelige stillinger hvorav 14 er besatt høsten 2002 mens det forventes at 17 av stillingene vil være besatt i 2003.

Mens en kvinnelig toppstilling vil tiltre gruppen for kosmisk geofysikk i 1. januar 2003 er en stilling i plasmafysikk og en stilling i kosmisk geofysikk/støvplasma under tilsetning høsten 2002.

Til gruppen for kosmisk geofysikk er det knyttet en forskerstilling og en stipendiat stilling ifølge en tidsbegrenset avtale inngått med Norges forskningsråd grunnet EISCAT engasjementet. I tillegg finansieres en postdoktor stilling i tilknytning til EISCAT av universitetet. 

IF har ikke funnet det mulig å videreføre noen II- er stillinger grunnet mangel på ressurser, men en professor II stilling er finansiert av EISCAT organisasjonen.

Det er for tiden 14 stipendiater ved instituttet hvorav 5 er finansiert av Norges forskningsråd. Den tekniske staben ved IF utgjør 11 personer, og den administrativ avdeling 3-4 personer.

5. EVALUERINGER AV FYSIKKMILJØET VED UITØ

Evalueringer av norsk fysikk har påpekt at mange av forskningsgruppene ved universitetene er marginale i størrelse. Det nasjonale fakultetsrådet  har i sin Norgesnettrapport tatt til orde for større grad av tematisk arbeidsdeling mellom institusjonene. Denne rapporten sammen med innstillingen fra Fagplanutvalget i fysikk til Norges forskningsråd gir en del føringer som må avspeile seg i strategiplanen for IF. 

Fysikk miljøet ved Universitetet i Tromsø har vært gjennom 2 internasjonale evalueringer i regi av Norges forskningsråd i løpet av en 10 års periode. Begge disse evalueringene konkluderer med at deler av IF er av meget god internasjonal kvalitet, men at den teoretiske aktiviteten må styrkes.

Forskningsprogrammet til Professor Ove Havnes i støvplasmagruppen fremheves spesielt og IF er bedt om å gi hans forskningsprogram en adekvat støtte både av den internasjonale evalueringskomiteen og det påfølgende fagplanutvalget. Dette har IF tatt til følge ved å beslutte at støvplasmagruppen skal tilføres en ny stilling. 

Videre konkluderer den internasjonale evalueringskomiteen med at aktiviteten i kosmisk geofysikk er den mest synlige internasjonalt ved IF og bør i prinsippet holdes på sitt nåværende nivå. Tilføringen av en kvinnelig toppstilling fra 2003 styrker denne aktiviteten.

Forskningsaktiviteten til Professor Inge Røeggen i molekylær kvantemekanikk anbefales støttet grunnet det generelle behovet for en teoretisk aktivitet i mikroskopiske aspekter av fysikken ved instituttet.

For plasmagruppens vedkommende foreslo den internasjonale evalueringskomiteen å legge ned aktiviteten ved Plasmalaboratoriet i sin helhet. Fagplanutvalget gikk  i motsetning til den internasjonale evalueringskomiteen imot en umiddelbar nedleggelse av aktiviteten på plasmalaboratoriet, og tilrådde i stedet en fortsettelse inntil videre. Fagplanutvalgets anbefaling er også i overensstemmelse med IF´s egne beslutninger.

Komiteen foreslår videre at deler av KOM- gruppens bør slutte seg til en ny aktivitet i atmosfære fysikk og at andre bør ta del i den biomedisinske teknologi virksomheten ved universitetet.

Noen av disse konklusjonene, som for eksempel uttalelsene om deler av KOM gruppen sin aktivitet, bygger på manglende faglig innsikt, tilsvarende sviktende innsikt må også delvis tilskrives vurderingen av aktiviteten i plasmagruppen.

På den ene siden kritiseres IF for at miljøet er spredt over for mange eksperimenter med en eller to involverte, men på den andre siden er det en forutsetning at det finnes en betydelig komponent av eksperimentell aktivitet i de undervisnings tilbudene som gis. Dette er et dilemma og IF ønsker å redusere noe av denne eksperimentelle aktiviteten samtidig som det må opprettholdes et troverdig tilbud spesielt for siv. ing.- utdannelsen. Den vitenskapelige aktiviteten innen KOM gruppen er særlig sentral for dette tilbudet.  Det er etablert nært samarbeid mellom personalet i KOM gruppen og målsetningen er at den eksperimentelle aktiviteten kan bringe sammen noe av det tradisjonelle miljøet ved IF og KOM gruppen. 

IF utarbeidet en søknad til Norges forskningsråd om et Senter for Fremragende Forskning i studier av den øvre og midlere polare atmosfære. Søknaden som fikk til dels meget gode referee- uttalelser ble slått ut i finalen.  Uttalelsene bekrefter imidlertid at deler av aktiviteten ved IF er av høy internasjonal klasse.

6. HOVEDUTFORDRINGER


Det er for tiden en radikal svikt i rekrutteringen til fysikkutdanning ved universiteter og høgskoler. I løpet av 5 -10 år vil halvparten av fysikklærerne ved universitetene og i videregående skole pensjoneres, mens nye kandidater med hovedfag i fysikk i svært liten grad velger undervisningsrollen som karriere veg. Mangelen på kompetente lærere i skolen vil forsterke den negative utviklingen vi har hatt de senere år når det gjelder kvalitet og antall av studenter til fysikk. Et liknende forhold gjør seg gjeldende når det gjelder forskere og lærere i høyere utdanning. Det er stadig vanskeligere å finne høyt kvalifiserte kandidater til slike stillinger, til tross for at det totale antall stillinger er synkende. Den avtagende interessen for fysikk og teknologi blant potensielle studenter fører til reduserte bevilgninger til forskning og utdanning innen fysikk, og er i ferd med å presse frem nedlegging av en rekke spesialiteter innen faget. En slik utarming av fysikk og teknologiske fag vil redusere den kunnskapsbase som vårt moderne industrisamfunn bygger på, og vil svekke nasjonens evne til å mestre de utfordringene den står ovenfor. 

Flere av professorene ved IF vil gå av for aldersgrensen i perioden og i likhet med fysikk ved de andre universitetene i Norge står IF overfor en betydelig rekrutterings oppgave. Det må på nasjonalt plan settes inn ekstra tiltak for å sikre rekruttering til disse stillingene i god tid før ledigheten oppstår.

Det har vist seg vanskelig å opprettholde et stabilt vitenskapelig personale i KOM- gruppen, noe som henger sammen med at kompetansen i denne gruppen er sterkere utsatt for konkurranse i næringslivet enn tilfellet er for det øvrige personale ved IF. Det er imidlertid viktig for siv. ing. utdannelsen ved IF at flere teknologiske retninger kan tilbys som også kan samvirke med  den tradisjonelle eksperimentelle aktiviteten ved instituttet. 

Universitetet er inne i en omstrukturerings fase som også berører IF. De resulterende endringene, samt mulige omlegginger av de eksperimentelle aktivitetene, kan endre instituttets behov for kompetanse spesielt i den tekniske stab. 

7. HOVEDMÅL

· Det overordnede mål for instituttet er å bidra til å øke kunnskapsbasen i fysikk og teknologiske fag i det norske samfunn ved å utføre forskning av høy internasjonal kvalitet og ved å utdanne velkvalifiserte kandidater for skolevesenet og næringslivet spesielt i Nord Norge.

For å nå dette overordnede mål vil IF delta aktivt for å øke rekrutteringen til realfagene i perioden. En viktig forutsetning for dette er at virksomheten innen de etablerte forskningsgruppene ved utbredt samvirke, kan gis reelle muligheter til å opprettholde en høy faglig aktivitet innen undervisning, forskning og formidling og undervisning.


7.1 Delmål

· Øke studentrekrutteringen til fysikk ikke minst blant kvinner.

· Øke kvaliteten og relevansen av vår undervisning.

· Øke andelen av kvinnelige toppstillinger i fysikkmiljøet.

· Utvikle en god og relevant fysikklærerutdanning med stor studentappell.

· Øke kvaliteten, kvantiteten og relevansen av vår forskning og forskerutdanning.

· Stimulere forskning som evner å oppnå ekstern finansiering og dermed øker det totale volumet av forskning og utdanning.

· Arbeide for økning av offentlige og private investeringer i fysikk og teknologi. 

8. VIRKEMIDLER

8.1. Forskning

Forskningsaktiviteten ved IF er i hovedsak eksperimentell og bygd opp omkring to sentrale forskningsområder; Rom- og Plasmafysikk samt Kommunikasjon og Mikroelektronikk. 

IF har som mål å bli blant de ledende i verden innen forskning på den øvre og midlere polare atmosfære. Dette tar utgangspunkt i instituttets forankring i plasma fysikk og engasjement  i EISCAT prosjektene samt studiene av støvplasma i den øvre og midlere polare atmosfære og mesosfære.

Plasseringen av EISCAT i Tromsø og på Svalbard gjør det naturlig for miljøet ved IF å utnytte disse anleggene i forskningssammenheng. Ifølge Rapport fra Det nasjonale fakultetsmøtets ”Norgesnettgruppe” heter det : ”UiTø bør opprettholde sitt fagmiljø innen kosmisk geofysikk og særlig konsentrere seg om bakkemålinger. UiTø’s  geografiske posisjon og investeringene i store bakkeinstallasjoner i Nord-Norge og på Svalbard tilsier at den nasjonale kjernevirksomheten knyttes til UiTø--.” 

Kosmisk geofysikk og plasmafysikk er  sentrale forskningsaktiviteter ved IF. I grensefeltet mellom plasmafysikk og kosmisk geofysikk drives det virksomhet i støvplasmafysikk. Denne gruppen er  engasjert i rakettundersøkelser av den polare mesosfære og har utviklet et pioner eksperiment som benytter raketter for å studere partikkelinnholdet i mesosfæren. Gruppen ønsker å utvide forskningsaktiviteten ved å bygge et mobilt observatorium for undersøkelser av den midlere atmosfæren og vil gjennomføre et forprosjekt for å undersøke gjennomførbarheten av å bygge et slikt  observatorium med raketter, radar og lidar som basisutrustning.

 KOM gruppen driver teoretisk aktivitet i signal- og billedbehandling, simulering og fjernmåling og eksperimentell virksomhet  innen viktige emner av mikroelektronikk som integrert optikk, halvlederteknologi og medisinsk måleteknikk. Deler av aktiviteten holder høy internasjonal kvalitet og IF vil arbeide for fortsatt  å være et nasjonalt og internasjonalt tyngdepunkt innen spesialiserte områder av signalanalyse og bildebehandling.  

Støvplasma gruppen er med på et internasjonalt samarbeid om støvplasma eksperimenter om bord i den Internasjonale Romstasjonen, her søker en et tettere samarbeid med deler av KOM- gruppen og plasmagruppen for å ytterligere å styrke IF´s romforskningsprogram.

IF vil arbeide for å øke sin kompetanse i satellittfjernmåling og jordovervåkning for å støtte opp om den viktige næringsvirksomheten som drives på disse områdene i Tromsø.


Grunnleggende og eksperimentell plasmafysikk drives i Norge i dag bare ved  Universitetet i Tromsø. Plasmafysikk ved IF er også involvert i signalprosessering og numerisk simulering, med klare kontaktflater mot alle de andre forskningsaktivitetene ved IF. IF vil på bakgrunn av dette etablere en betydelig internasjonal styrke i teori  knyttet til plasmafysikk og komplekse systemer.


Plasmalaboratoriet er det eneste av sitt slag i Norge. Eksperimentell plasmafysikk utgjør en viktig basis for utvikling av applikasjoner som benytter plasma i mange ulike typer industrielle prosesser, fra produksjon av mikroprosessorer til filmbelegging og overflatebehandling. Det er derfor strategisk viktig også for norsk industri i framtiden at det opprettholdes en kompetansebase innen eksperimentell plasmafysikk på nasjonalt nivå. 

Laboratoriet gir muligheter for relevante eksperimenter for romplasma - og støvplasma - virksomheten ved IF, og man tar sikte på å utnytte disse mulighetene og dermed styrke aktiviteten rundt plasmalaboratoriet.

Plasmalaboratoriet har også tiltrukket seg en rekke internasjonale forskere.  IF vil arbeide for et sterkere internasjonalt samarbeid om aktiviteten på plasmalaboratoriet. 

· IF skal drive forskning av høy internasjonal kvalitet innen grunnleggende fysikk og viktige teknologisk orienterte disipliner. Det vil satses videre på de eksisterende forskningsaktivitetene ved instituttet.

Planer for perioden for de ulike forskningsgruppene kan oppsummeres slik:

8.2 Kosmisk geofysikk

· IF vil bli et nasjonalt og internasjonalt tyngdepunkt i studier av den midlere og øvre polare atmosfære ved bl.a. å utvide bruken av den relevante infrastrukturen som finnes i Nord- Norge og på Svalbard.

· IF vil styrke bemanningen av Støvplasma gruppen for å utnytte den sterke internasjonale posisjonen denne gruppen har oppnådd bl.a. med sine teoretiske studier  fulgt opp med unike rakett- og radar eksperimenter i mesosfæren.

· IF vil arbeide for å styrke og utvide bruken av EISCAT anleggene og spesielt EISCAT Svalbard Radar bl.a. med hensyn på små skala studier av filamentstrømmer og finstrukturen i nordlys. Videreutviklingen av EISCAT radarene som et interferometer vil fortsette.

· Studiene av vekselvirkingen mellom solvinden og den øvre polare atmosfæren/magnetosfæren vil bli styrket ved tilføring av en ny stilling fra 1. jan 2003.

· IF vil følge opp arbeidet som ble nedlagt for å etablere et Senter for Fremragende Forskning (SFF) ved  nærmere samarbeid med Universitetets ledelse og Norges forskningsråd.

· IF vil arbeide aktivt for å fornye EISCAT kontrakten utover 2006 i nært samarbeid med Universitetets ledelse og Norges forskningstråd.

· IF ønsker å bygge et mobilt observatorium for undersøkelser av den midlere atmosfæren og vil gjennomføre et forprosjekt for å undersøke pris og gjennomførbarhet av å bygge et slikt  observatorium med raketter, radar og lidar som basisutrustning.

8.3 Plasmafysikk

· IF vil legge til rette for fortsatt eksperimentell forskningsaktivitet i plasmafysikk og å sikre nødvendig teknisk driftskompetanse ved plasmalaboratoriet.

· IF vil arbeide for bedre utnyttelse av det eksperimentelle utstyret i plasmafysikk bl.a. ved at det  legges bedre til rette for at utenlandske forskergrupper får  benytte plasmalaboratoriet i større utstrekning enn tidligere. 

· IF vil fortsatt arbeide for at den eksperimentelle aktiviteten på plasmalaboratoriet blir sterkere utnyttet i undervisningssammenheng, spesielt i tilknytning til de planlagte  mastergrads programmene.

· IF ønsker å styrke den teoretiske aktiviteten i plasmafysikk. Denne aktiviteten har klare kontaktflater mot andre forskningsaktiviteter ved instituttet og fakultetet, og en styrking vil også fremme den generelle målsettingen om å styrke den teoretiske komponenten ved forskningsaktiviteten ved instituttet.

· IF vil arbeide for å gjennomføre eksperimenter på plasmalaboratoriet med relevans for romplasma fysikk.

8.4 Kommunikasjon og mikroelektronikk

· IF vil fortsette å være et nasjonalt og internasjonalt tyngdepunkt innen spesialiserte områder av signal- og billedbehandling.

· IF ønsker å ivareta aktiviteter på internasjonalt viktige områder som medisinsk måleteknikk og mikroteknologi.

· IF vil styrke samarbeidet med eksperimentelle aktiviteter ved instituttet, universitetet for øvrig, Universitetssykehuset i Nord-Norge, og lokale forskningsinstitutter og næringsliv.

· IF vil bidra aktivt til videre oppbygging og styrking av den eksperimentelle forskningen på mikrobølgeteknikk og optikk.

8.5 Molekylær kvantemekanikk
· IF vil opprettholde forskningsaktiviteten i molekylær kvantemekanikk bl.a. for å opprettholde en kompetanse for undervisningen innenfor de mikroskopiske aspekter av fysikken ved instituttet.
9.  UNDERVISNING, REKRUTTERING OG FORMIDLING

IF tilbyr undervisning til første avdeling i fysikk samt hovedfags- og dr. grads- undervisning i noen avgrensede områder som plasmafysikk, molekylær kvantemekanikk, kosmisk geofysikk, signalanalyse, billedbehandling og  elektronikk.  I tillegg gis det siv. ing. utdannelse i signalanalyse, billedbehandling og elektronikk. I forbindelse med undervisningsreformen har IF vedtatt å tilby et bachelorstudium i fysikk samt et masterstudium i kommunikasjon og mikroelektronikk og et masterstudium i romfysikk, i tillegg vil IF tilby et masterstudium i grunnforskningsrettet fysikk. 

Astrofysikk er et populært skolefag, og det er derfor ønskelig at det kan gis grunnleggende undervisning innen dette feltet som ledd i lærerutdanningen og etterutdanningen i fysikk. Noe astrofysikk undervises derfor  i det nye introduksjonskurset, ”Det nære og fjerne verdensrom” (FYS-120). Dette kurset vil ta i bruk moderne hjelpemidler i større grad enn hva som til nå har vært tilfelle i de andre kursene som IF gir. 

I tillegg til at undervisningen inneholder høy kvalitet, må kunnskapen formidles med innsikt og pedagogisk evne. Det har vært fokusert mye på nye undervisningsformer og IKT i undervisningen i det siste, og det er opprettet en rekke stimuleringstiltak i denne retning. Dette er viktige elementer, men i formidlingen av kunnskap i fysikk er det vesentligste fortsatt lærerens innsikt, evne til å formidle stoffet og innstilling til lærergjerningen. Av stor betydning er også gode undervisningslaboratorier, derunder datamaskiner og programvare som anvendes i undervisningssammenheng. Kvalitetssikringen av undervisningen må få høyere prioritet. Evalueringene må følges bedre opp med sikte på å hjelpe lærerne med å forbedre kvaliteten av egen undervisning. 


For å stimulere rekrutteringen av nye studenter bør arbeidet med Nordnorsk Vitensenter ved UiTø få høy prioritet. Dette senteret bør brukes både til skoleklasser og til etterutdanning av lærere.
Man bør også i sterkere grad benytte oppsøkende virksomhet i skolene. Instituttet har derfor avsatt pliktarbeidsdelen til to stipendiater til denne virksomheten. 

· IF vil øke kvaliteten og relevansen av vår undervisning ved å opprette et eget bachelorstudium i fysikk spesielt egnet som utdanning for framtidige lærere i ungdomsskole og videregående skole, samt innføre tre nye mastergradsprogrammer: Et grunnforskningsrettet masterstudium i fysikk, samt to teknologirettete masterstudier rettet mot disiplinene ”Kommunikasjon og Mikroelektronikk” og ”Romfysikk”.

· IF vil øke kvaliteten i den vitenskapelig staben ved å prioritere likestillingstiltak som fremmer rekruttering av de best kvalifiserte kvinnelige kandidater til vitenskapelige stillinger på alle nivåer. Dette innebærer blant annet  brede utlysninger av stillinger som er øremerket for kvinner.

· IF vil øke studentrekrutteringen til fysikk ved bl. a. å delta i arbeidet for å opprette Nordnorsk Vitensenter og å arbeide aktivt med egne rekrutterings opplegg i samarbeid med skoleverket.

· IF tilbyr nettbasert opplegg i Fys-120 fra høsten 2002 og på bakgrunn av erfaringer fra dette, vil IF etablere nettbasert videreutdanning i fysikk.  

· IF vil utarbeide strategi for nettbasert presentasjon av IF og IF´s aktiviteter.

· IF vil gjennomføre kvalitetssikring av undervisningstilbudet.
10. KONTAKT MED NÆRINGSLIV OG ANDRE INSTITUSJONER

I undervisningssammenheng ønsker IF å  gå inn i et samarbeid med Norsk Romsenter, NTNU og Høgskolen i Narvik om å utvikle norske studentraketter. Avtalen som UiTø nylig har inngått med NAROM (Norsk Senter for Romrelatert Undervisning) på Andøya Rakettskytefelt støtter også opp om dette initiativet.

Spesielt i KOM gruppen er det etablert gode kontakter med en rekke institusjoner og bedrifter både i regionen og nasjonalt. IF vil arbeide for å utvide dette kontaktnettet og tilpasse kursetilbudet med tanke på relevans for industri og produktutvikling.

Leder av støvplasmagruppen har gjennomført en rekke raketteksperimenter for studier av mesosfæren som har vakt betydelig internasjonal interesse og på bakgrunn av dette  opprettet et firma. Medlemmer av KOM- gruppen hare nylig tatt ut patent på en tredimensjonal kodeleser som blant annet er tenkt anvendt i varehandelen og etablert eget firma. IF vil fortsette å støtte forskning som kan skape grunnlag for slik næringsvirksomhet i regionen. 

· IF vil styrke samarbeidet med industri, næringsliv og teknologisk orienterte FoU- prosjekter i regionen.

· IF vil styrke samarbeidet med næringslivet i Nord-Norge og arbeide for at undervisningsprogrammene spesielt i de teknologiske fagene inneholder kurser med relevans for industri og produktutvikling.

· IF vil støtte arbeider blant de ansatte som kan gi grunnlag for egne industriprodukter. 

· IF vil aktivt utnytte  samarbeidsavtalen med Andøya Rakettskytefelt både i undervisnings - og forsknings sammenheng.

· IF vil arbeide for et nærmere samarbeid med Kongsberg Satellittservice og Kongsberg Spacetec bl.a. med tanke på relevante studieemner og studentoppgaver. 

· IF vil samarbeide med Høyskolen i Narvik om undervisningstilbudet i Romfysikk og veiledning av ingeniør og  Dr. grads. studenter.

· IF vil samarbeide med Universitetsstudiene på Svalbard både i undervisnings og forskningssammenheng og delta i planleggingen av en ny forskningsstasjon på Gruve 7 fjellet bl.a. for optiske studier av nordlys. 

11.  FINANSIERING

Bevilgningene til IF har gått dramatisk ned de siste 5 årene forbundet med den generelle nedgangen i interessen for realfagene og omleggingen av finansieringen til instituttene  med en sterkere vektlegging på antall studenter. Behovet for eksterne midler for å opprettholde en rimelig forskningsaktivitet er derfor blitt større med årene. 

· IF vil arbeide for å utnytte noen av forskningsrådets tematiske programmer som Arktisk forskning, Romforskning o.a.

· IF vil spesielt oppmuntre til søknader på prosjekter hvor internasjonale partnere inngår som for eksempel søknader til EU´s rammeprogram, INTERREGG etc.

· IF vil samarbeide med Universitetets ledelse og Norges forskningsråd for  å søke ekstra støtte til å finansiere deler av prosjektene foreslått i søknaden for et SFF ved instituttet. 

12. PERSONALPOLITIKK

Alderssammensetningen ved IF er slik at en person vil kunne gå av for aldersgrensen 67 år hvert år i perioden 2005 til 2009, dette gir liten fleksibilitet i personell de første 5-6 årene. 

I og med at astrofysikk er nedlagt som egen gruppe ved IF minsker behovet av tekniske tjenester på grunn av redusert aktivitet ved teleskopet i Skibotn. Den tekniske hjelpestillingen som har vært tilknyttet plasmalaboratoriet er ikke besatt grunnet mangel på ressurser. Plasmalaboratoriet har behov for teknisk hjelp som delvis dekkes ved omplasseringer. Usikkerheten omkring behovet for tekniske hjelpestillinger er knyttet til om hvorvidt støvplasma gruppen får en økt aktivitet, eller ikke. Hvis aktiviteten øker vil det være behov for mer teknisk hjelp til denne gruppen.

IF bør søke å finne løsninger for det personalet som berøres av omstruktureringer enten ved tilbud om  omskolering eller mulig omplassering i universitetssystemet. Å øke kvaliteten i staben er en viktig målsetning for IF og det må legges til rette for at den tekniske stab får anledning til etterutdanning på en del tekniske områder hvor utviklingen skjer veldig raskt. 

Hva angår personell på teknisk verksted bør det vurderes om en her kan ta inn eksterne oppdrag. I dag gjøres dette i liten målestokk, men vi har erfaring for at dette volumet kan økes betraktelig. Fakultetet bør også være villig til å bevilge omstillingsmidler for deler av teknisk stab slik at de eventuelt kan ta kurs ved Universitetet som oppdaterer den i for eksempel bruk av IKT. Firmaene som er opprettet av forskningspersonal ved IF har behov for en del teknisk hjelp som delvis vil kunne leies fra IF´s tekniske stab.

Selv om IF er blitt tilført et kvinnelig professorat utenfra som del av  ekstraordinære tiltak for fremme av kvinnelige stillinger i realfag med liten kvinneandel, ønsker IF å arbeide for at  også IF´s egne kvinnelige vitenskapelige  ansatte skal gis bedre muligheter til å kvalifisere seg til toppstillinger for eksempel ved frikjøp av ekstra perioder med forskningsfri.

I og med at en stor andel av den faste vitenskapelige staben (~30%) ved IF vil gå av i løpet av de nærmeste 10 årene er det et sterkt behov for å sikre rekrutteringen ved instituttet, spesielt sett mot en bakgrunn av en periode med synkende interesse for realfagene. IF vil derfor arbeide for at det opprettes flere postdoktor stillinger som kan sikre at noen av d e meget gode kandidatene som nylig har oppnådd eller er i ferd med å fullføre sin dr. grad. kan fortsette i miljøet.  Dette vil blant annet være helt avgjørende for hvorvidt IF skal forbli det nasjonale tyngdepunktet i EISCAT engasjementet utover  2006.

KOM- gruppen er utsatt for konkurranse fra næringslivet og flere av det vitenskapelige personell har sluttet etter forholdsvis korte perioder i fast stilling. Dette har ført til at KOM- gruppen til tider er under kritisk minstemål. IF vil arbeide for å øke den vitenskapelige staben i KOM-  gruppen til 8 stillinger for å sikre et forsvarlig vitenskapelig teknologisk miljø.   Universitetet er inne i en omstrukturerings fase som også berører IF. De resulterende endringene, samt mulige omlegginger av de eksperimentelle aktivitetene, kan endre instituttets behov for kompetanse spesielt i den tekniske stab. 

Søkningen til ledige vitenskapelige stillinger ved instituttet de siste årene har vært svak. Det må settes inn større ressurser i utlysningen av stillinger, og Internettet må utnyttes optimalt for dette formålet.

· IF vil arbeide for at Universitetet oppretter flere postdoktor stillinger for å sikre at noen av de ferdigutdannede Dr. scient. kandidatene  kan kvalifisere seg til de faste stillingene som blir ledig ved slutten av perioden. En vil her spesielt legge vekt på kvinnelige kandidater.

· IF vil arbeide for å øke størrelsen på KOM- gruppen til minst 8 fast vitenskapelige stillinger.

· IF vil tilby omskolering eller mulig omplassering ved instituttet for personell som rammes av omstruktureringer. 

· IF vil arbeide for en større andel av kvinnelige toppstillinger i miljøet.

13. INFRASTRUKTUR

Alle IF`s lokaler ved Nordlysobservatoriet, med unntak av nybygget, er gammeldags og nedslitte og tilbyr meget kritikkverdige arbeidsforhold for ansatte så vel som studenter. Flytting til Breivika vil styrke kontakten med administrasjonen og det øvrige miljø ved Universitetet og fremfor alt bedre vår kontakt med lavere grads studenter.

· Primært vil IF  arbeide for at instituttet flytter snarest mulig  til nye og hensiktsmessige lokaler i Breivika.
I påvente av flytting vil IF arbeide for å bedre arbeidsforholdene ved  at:

· Gammelbygget renoveres og isoleres.

· Funksjonærboligen isoleres og vinduer skiftes ut med isolerglass.

· Hovedbygget gis en grundig undersøkelse m.h.t. ustabilitet i fundamentet.

· Det legges bedre til rette for arbeidsforholdene til lavere grads fysikkstudenter i Breivika.
11. ORGANISASJON OG LEDELSE
?


Tromsø 5 november  2002

